KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. szeptember 16-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN


Kiskőrös Város Önkormányzata a település több részterületén felmerült fejlesztési és rendezési igények alapján szükségesnek tartja Kiskőrös Város településrendezési eszközeinek módosítását.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Kormányrendelet) rendelkezési alapján, jelen határozat-tervezet 1. számú mellékletében szereplő kérelmek alapján, a településrendezési eszközök módosítása egyszerűsített eljárás keretében folytatható le. 

A Kormányrendelet 7. § (7) bekezdése értelmében a települési főépítész a Képviselő-testületnek címzett feljegyzésben határozza meg a módosításhoz szükséges megalapozó vizsgálat és az alátámasztó javaslat tartalmát. A megalapozó vizsgálat és az alátámasztó javaslat tartalmi követelményeit a Kormányrendelet 1. és 2. számú melléklete rögzíti.

A tervezett módosításokhoz kapcsolódó megalapozó vizsgálat és alátámasztó javaslat elkészítésével kapcsolatban - a településrendezési feladat mértékére tekintettel – a települési főépítész a határozat-tervezet 2. számú mellékletét képező feljegyzésben meghatározta a szükséges tervezési dokumentáció tartalmát.

Az eljárás költségeit – az önkormányzat kivételével – a kérelmező viseli.

A fentiek alapján javasolom, hogy a Képviselő-testület a településrendezési eszközök módosításával kapcsolatban a határozat-tervezetben foglaltak szerint döntsön.


Kiskőrös, 2026. szeptember 8.

			Domonyi László sk.
			    polgármester 











HATÁROZAT-TERVEZET

A Képviselő-testület
1. felkéri a polgármestert, hogy Kiskőrös Város településrendezési eszközeinek (Helyi Építési Szabályzat, Településszerkezeti Terv, Szabályozási Terv) módosításával kapcsolatban a határozat -tervezet 1. számú mellékletében foglaltak szerint tegye meg a szükséges intézkedéseket az eljárás lefolytatása érdekében, és a módosítást egyszerűsített eljárás keretében folytassa le.
1. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat-tervezet 2. számú melléklete szerinti – a tárgyi területekre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi feljegyzésben a kizárólag releváns munkarészek elkészítésével egyetért.
1. felhatalmazza a polgármestert a településrendezési szerződések előkészítésére és a módosítások kérelmezőivel történő megkötésére. 

Felelős:  	polgármester
Határidő:  	azonnal


